Cuneiform Tablet CCT 2 3 (BM 113278)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na pu-šu-ke-en₆ qí-bi₄-ma a-šu-mì ša {d}NIN.ŠUBUR-ba-ni ša ta-qí-pu-šu ta-áš-pu-ra-ma i-na té-er-tí-kà-ma lu-qú-tám i li-bi₄ {d}MAR.TU a-dí-in-ma KÙ.BABBAR-pì al-qé ší-tí KÙ.BABBAR 0.83333 ma-na 1.25 GÍN a ší-tám áš-pu-ra-kum um-ma a-na-ku-ma li-iš-qú-lá-ku-ma ṭup-pu-šu dí-in-šu-um ṭup-pu-kà 5 ù 6 i-li-ku-nim a-ni-a-tim ki-ma ša-bu-a-ku-ni mì-šu-um i ṭup-pì-kà lá ta-al-pu-tám 6.33333 ma-na AN.NA KÙ.BABBAR-áp-šu 1 ma-na 3 GÍN ku-sí-tum ma-al-a-i-tum 0.5 {TÚG}ku-ta-num 0.5 ma-na 5 GÍN KÙ.BABBAR-áp-šu-nu 3 TÚG ša ik-ri-bi₄-a 1 TÚG ša ṣú-ḫa-ar-tim iš-tí ṣú-ba-tí-šu a-šùr-ma-lik DUMU a-zu-za ú-bi₄-il₅-šu-um 1 ma-na KÙ.BABBAR lá i-ba-ta-qám šu-ma TÚG.ḪI.A a-ta tal-qé té-er-ta-kà li-li-kam ṭup-pu-um ša a ki-lá-li-ku-nu lá-pu-tù ki-ma ta-áš-me-ú pá-nam šu-ku-šu-ma mì-ma a-nim ša lá-pu-ta-ku-ni a-na nu-ku-ra-e lá i-ša-kà-an ṭup-pu-um ša ki-lá-li-ku-nu li-li-kam-ma KÙ.BABBAR-pì a-na-kam lá-al-qé a-na KÙ.BABBAR-pì-šu ša a-na-kam ma-dí-iš du-mu-uq-tám e-pu-šu-um ú li-ba-kà i-de₈ a-na KÙ.BABBAR-pì-šu ša-lu-ḫi-im iš-tap-ra-am i-dí qá-tí-ma li-iš-pu-ra-ma a-na-kam KÙ.BABBAR-pì lá-al-qé šu-ma ší-ib-sa-tim e-ta-wu i-na iš-té-en₆ a-li-ki-im té-er-ta-kà li-li-kam-ma ša lá-qá KÙ.BABBAR-pì-a a-na-ku a-na-kam mì-il₅-ki lá-am-li-ik